Lilla Essingen

|  |  |
| --- | --- |
| Sijainti | 
TukholmaTukholman läänissä, UpplandRuotsi |
| Saariryhmä | 
Essingien saaret |
| Vesialue | 
Riddarfjärden,Essingefjärden, Mälaren  |
| Korkein kohta | 
16 m mpy.  |
| Pinta-ala | 
23 ha |

Väestö| Asukasluku | 
4 886 (2019)  |
| Asutuskeskukset | 
Lilla Essingen (kaupunginosa) |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Näkymä Lilla essingenille ja Västerbrolle.
Primus-kortteli itäosassa saarta
Näkymä valtaväylää kohti etelää
**Lilla Essingen** on Mälarenin saari ja Tukholman kaupunginosa Tukholman kunnassa Ruotsissa.

Maantietoa
----------

Lilla Essingen sijaitsee Mälarenin itäosassa Tukholman kaupunkitaajamassa Essingefjärdenin ja Riddarfjärdenin välissä. Järvenosan luoteisranta kuuluu Brommaan, pohjoispuoli Kungsholmenin saarelle ja Solnalle, ja eteläpuolen ranta Gröndaliin. Saaren pituus on 700 metriä ja leveys on 500 metriä ja sen pinta-ala on 23 hehtaaria. Saaren rantaviivan pituus on noin 2,3 kilometriä. Pohjoisessa on kapeimmillaan 50 metriä leveä salmi Kungsholmenin puolelle. Saari on kallioinen ja kuperan muotoinen, joten sitä on tuskin koskaan viljelty. Salmen yli on rakennettu varhain silta. Uudet sillat liittyvät kaupungin sisäisen valtaväylään Essingeleden, joka tulee esiin Kungsholmenin tunnelista, ylittää salmen, oikaisee saaren länsiosan ylitse ja käy kääntymässä Stora Essingenissä ennen kuin ylittää Mälarenin matkallaan Gröndalin puolelle. Se on osa Eurooppatietä 4, joka rakennettiin kaupungin läpi vuonna 1966. Valtaväylän rinnalla kulkee Essingien saarten välissä vanhempi paikallinen silta. Pohjoispuolen salmessa sekä itä- ja länsirannassa on pienvenesatamat.

* MariebergsundetMariebergsundet
* Merimieskoululaiva ja Lilla EssingenMerimieskoululaiva ja Lilla Essingen
* Essingeleden Gröndalista Stora ja sitten Lilla EsseniinEssingeleden Gröndalista Stora ja sitten Lilla Esseniin

Kaupunginosa
------------

Lilla Essingen muodostaa yhden Tukholman kaupunginosista, joka kuuluu Kungsholmenin kaupunginosa-alueeseen. Saari muuttui omaksi kaupunginosakseen vuonna 1926. Saarella elää vakituisesti 4 900 asukasta. Saari on pääasiassa asuinaluetta, jossa on pieniä kauppoja ja vähäistä teollista toimintaa. Saarella toimii kaksi venekerhoa.

* Lux-tehtaan rakennusLux-tehtaan rakennus
* StrålgatanStrålgatan
* Lux-vikenLux-viken

Historiaa
---------

Saaren vanhoja nimiä ovat olleet *Lil Äsingen* ja *Lilla Hessinen*. Nykyisiä lempinimiä ovat *Lillan* tai *Lilla Nizza*. Saaren nimi mainitaan ensimmäisen kerran vuoden 1580 dokumentissa, kun Juhana III halusi vaihtaa *Wlffzundan (lue: Ulvsunda)* *Store* ja *Lille Äsingeniin*. 1800-luvulla sen rannoille ilmaantui kesähuviloita. Myöhemmin saarelle rakennettiin vain satunnaisesti. Kun saarella toimi tehtaita, muuttui saaren käyttö jokapäiväiseksi. Yhdestä kesähuvilasta tuli myöhemmin koulu, mutta muut kesähuvilat purettiin 1930-luvulla. Samalla laadittiin saarelle kaupunkimainen kaavoitus. Saaren kansakoulu perustettiin vuonna 1952. Varsinainen kerrostalorakentaminen käynnistyi 1960-luvulla.

Saari kuului aluksi Sollentunassa Brommaan, josta se liitettiin Tukholmaan vuonna 1916. Saari kuului tästä huolimatta Bromman seurakuntaan vuoteen 1955 asti, jolloin perustettiin Essingen seurakunta. Saaren tunnettuja tehtaita ovat olleet Primus-keittimiä valmistanut tehdas, Lux-valaisimia ja sittemmin Electroluxin pölynimureita valmistaneita laitoksia.

* Linnoitus Nya Cartago 1726Linnoitus Nya Cartago 1726
* Luxin tehtaat vuonna 1908Luxin tehtaat vuonna 1908
* Essingebron vuonna 1928Essingebron vuonna 1928
* Lilla ja Stora Essingen 1970-luvullaLilla ja Stora Essingen 1970-luvulla

Katso myös
----------

* Luettelo Mälarenin saarista

Lähteet
-------

### Huomioita

1. 1 2 3 4  Asia on katsottu ruotsinkielisestä wikipedian artikkelista sv:Lilla Essingen.

### Viitteet

1. 1 2 3 4  Lilla Essingen *Lantmäteriet*. Gävle:  Lantmäteriet. Viitattu 6.3.2021. (ruotsiksi)
2. 1 2  Områdesfakta, start.stockholm, viitattu 6.3.2021
3. ↑  Mälaren-Riddarfjärden (SE658020-162623) *Vatteninformationssystem*. Tukholma, Ruotsi:  Länsstyrelsen. Viitattu 6.3.2021. (ruotsiksi)

Aiheesta muualla
----------------

* Kuvia tai muita tiedostoja aiheesta **Lilla Essingen** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Lilla Essingen